Foto: Tashqi ishlar vazirligi 2017 yilning 25-26 sentabr kunlari O‘zbekiston Respublikasi Tashqi ishlar vazirligida mamlakatga amaliy tashrif bilan kelgan Afg‘oniston Islom Respublikasi Milliy xavfsizlik kengashining tashqi aloqalar va mintaqaviy hamkorlik boshqarmasi boshlig‘i Muhammad Qosim Ludin boshchiligidagi delegatsiya bilan uchrashuv bo‘lib o‘tdi. Tashqi ishlar vazirligida bo‘lib o‘tgan uchrashuvda oliy darajadagi O‘zbekiston-Afg‘oniston aloqalari davomida erishilgan kelishuvlarni amalga oshirish bilan bog‘liq masalalar muhokama qilindi. Muzokaralar chog‘ida O‘zbekiston va Afg‘onistonning vakolatli idoralari tomonidan ko‘rib chiqilayotgan hukumatlararo bitimlar loyihalari yuzasidan ham fikr almashildi.